钦定古今图书集成/明伦汇编/闺媛典/第254卷 > 张玮妻程氏
## 钦定古今图书集成/明伦汇编/闺媛典/第254卷 > 张玮妻程氏

按《安庆府志》：“程氏，怀宁人，广文泰亨孙女。适儒士张
玮。玮亡，程年二十，子仅数月，断发自誓。城溃，抱子逃
窜，被创流血弗释，绝食七日，乳竭不继，采果蓏饲之。
越半月，投寨。适玮兄在，觊觎孤产，乘乱逼嫁，不从。伯
怒曰：‘贼必搜山，儿啼有声，定引贼至。因逐之。迷道遇
虎，惊晕仆地，虎熟视而去，复误堕深崖，逾两宿，始遇’”
救，稍靖，归田庐，儿幸无恙，伯少子自贼营来归，程抚
育之，不少介意。年四十五卒。